**АУСТРИЈА / РЕПУБЛИКА ЧЕШКА / РЕПУБЛИКА СРБИЈА / РЕПУБЛИКА СЛОВАЧКА / РЕПУБЛИКА ФРАНЦУСКА\***

**МУЛТИЛАТЕРАЛНА НАУЧНА И ТЕХНОЛОШКА САРАДЊА У ДУНАВСКОМ РЕГИОНУ**

**ПОЗИВ ЗА ПОДНОШЕЊЕ ПРИЈАВА ЗА ЗАЈЕДНИЧКЕ ПРОЈЕКТЕ КОЈИ СЕ РЕАЛИЗУЈУ У ПЕРИОДУ 2020-2021. ГОДИНЕ**

**КРАЈЊИ РОК ЗА ПОДНОШЕЊЕ ПРИЈАВА: 20. СЕПТЕМБАР 2019. ГОДИНЕ**

**Циљеви позива**

* Допринети научном напретку у претходно наведеним земљама кроз финансирање мобилности истраживача у оквиру заједничких истраживачких пројеката;
* Допринети развоју истраживачког капацитета у овом региону;
* Подржати унапређење прекограничне сарадње на истраживањима;
* Омогућити младим / женским истраживачима (по потреби) у горе наведеним земљама да сарађују у међународном окружењу и развијају своје научне каријере;
* Олакшати заједничко учешће у европским истраживачким пројектима.

**Области сарадње**

Овај позив је отворен за све научне дисциплине и тематске области, укључујући друштвенеи хуманистичке науке.

**Трајање пројеката**

Пројекти се подржавају на максимални период од 22 месеца од марта 2020. до децембра 2021. године.

**Ко може да се пријави?**

***АУСТРИЈА:*** Истраживачи на универзитетима, универзитетима примењених наука и неуниверзитетским истраживачким институцијама у областима основних истраживања могу да поднесу пријаве. Минимални захтев за главног истраживача у Аустрији је да поседује докторску титулу (PhD/Dr). Минимални захтев за чланове пројекта је да поседују мастер или другу еквивалентну титулу.

***РЕПУБЛИКА ЧЕШКА*:** Истраживачи који раде у истраживачким организацијама у складу са чланом 1.3 тачка ee) Оквира за државну помоћ за истраживања, развој и иновације (2014 / C 198/01). Списак истраживачких организација које се могу пријавити на овај позив наведен је на веб сајту: <http://www.msmt.cz/vyzkum-a-vyvoj-2/vyzkumne-organizace>

***РЕПУБЛИКА СРБИЈА*:** Истраживачи из Србије, који учествују у овом Програму, треба да буду стално запослени на Универзитетима или истраживачким институтима или иновативним организацијама у Србији, који су регистровани у српском Регистру акредитованих научноистраживачких организација, у складу са националним правним прописима. Критеријуми који морају бити испуњени за пријаву у овом Програму су ангажовања истраживача из Србије у националним научним програмима и текућим националним пројектима.

***РЕПУБЛИКА СЛОВАЧКА*:** Сва правна или физичка лица у области науке и технологије у Републици Словачкој у оквиру свих истраживачких и развојних сектора који поседују важећу лиценцу о квалификацијама за вршење истраживања и развоја у складу са § 26a (11 или 12) Закона 172/2005 *Coll*.

***ФРАНЦУСКА:*** Критеријуми прихватљивости које примењују евалуатори из Француске доступни су на веб сајту организације *Campus France* на следећем линку: <https://www.campusfrance.org/fr/danube>

**Како се могу пријавити?**

Подносиоци пријава треба сами да пронађу своје партнере за истраживање. **Пријаве се морају поднети истовремено свим одговорним националним телима која обезбеђују финансирање у земљама које су партнери учесници**. Пријаве које нису примили сви партнери учесници неће бити разматране за финансирање. Процес позива је веома конкурентан, па стога подношење пријава не гарантује да ће финансирање бити одобрено за све поднете пријаве.

***АУСТРИЈА:*** Цела пријава за истраживачки пројекат се мора поднети онлајн на енглеском језику на адреси <https://oead.at/de/projekte/internationale-kooperationen/wissenschaftlich-technische-zusammenarbeit/#ausschreibungstext-online-einreichung>. Пријава мора да укључује следећа документа (у ПДФ формату):

* кратке академске биографије за сваког учесника у пројекту из **Аустрије,**
* списак релевантних публикација из последње две године на **аустријској** страни,
* опис пројекта, који укључује методолошки део (3 дo 5 страна A4 формата),
* кратак опис партнерских институција,
* кратак опис пројектних задатака **СВИХ** учесника у пројекту (из Аустрије и из других земаља учесница),
* перспективу за даљу сарадњу.

***РЕПУБЛИКА ЧЕШКА*:** Пријава мора укључивати следећа документа:

* опис пројекта, који укључује методолошки део (3 дo 5 страна A4 формата)
* кратке академске биографије за сваког учесника у пројекту из Републике Чешке,
* списак релевантних публикација из последње две године,
* кратак опис партнерских институција,
* кратак опис пројектних задатака **СВИХ** учесника у пројекту,
* перспективу за даљу сарадњу,
* обавезни анекси као што је прецизирано у наставку.

Предлози са истим садржајем и тематским аспектима неће бити прихваћени уколико су већ поднети и финансирани у оквиру билатералне или мултилатералне сарадње.

Предлози за заједничке истраживачке пројекте на чешкој страни се комплетирају и подносе на енглеском језику преко образаца доступних на адреси <http://www.msmt.cz/vyzkum-a-vyvoj-2/podunajska-spoluprace> (у одељку Позива). Комплетни пројектни предлози и њихови анекси у електронском формату морају бити послати преко дата бокса са адресом **vidaawt**. Они морају садржати следећу јасно видљиву напомену: „Výzva Danube - NEOTVÍRAT“ у поруци за дата бокс. У колони *K rukám*, молимо упишите “Oddělení 33”.

Предлози за заједничке истраживачке пројекте на чешкој страни морају имати само једног главног истраживача, чак и у случају када да се спроводе од стране већег броја сарадничких институција. У случајевима у којима заједнички истраживачки пројекат на чешкој страни укључује више сарадничких институција (нпр., осим институције која се помиње у предлогу пројекта као „корисник“, помињу се и друге институције као „остали учесници“), Одељак 7 пријаве под насловом „Финансијски план“ мора бити попуњен засебно за све сарадничке институције. „Пројектни буџет“ који је резултат тога тако представља збир „финансијских планова“ појединачних учесника у пројекту.

Као „Обавезни анекс“ уз пријаву треба приложити следеће документе:

1. сагласност за обраду података о личности

Образац сагласности за обраду података о личности је доступан за преузимање на следећем веб сајту <http://www.msmt.cz/vyzkum-a-vyvoj-2/podunajska-spoluprace>, у одељку Позива.

Сагласност за обраду података о личности мора дати особа која се у нацрту заједничког истраживачког пројекта помиње као „главни истраживач“. У случајевима у којима чешки део истраживачког пројектног тима има већи број чланова, сагласност за обраду података о личности морају дати сви чланови чешког дела истраживачког тима пројекта који се помињу у нацрту пројекта као „ чланови истраживачког тима“, односно појединачно као „чланови тима“. Сагласности за обраду података о личности са потписом се морају приложити уз предлоге пројеката у електронском облику.

2. Образац смерница за најбоље праксе

Образац достављен са потписом одговарајућег лица (законом прописано тело / овлашћени члан законом прописаног тела) мора бити достављен уз образац пријаве електронским путем у пдф формату. Образац смерница за најбоље праксе доступан је за преузимање на веб сајту <http://www.msmt.cz/vyzkum-a-vyvoj-2/podunajska-spoluprace>, у одељку Позива.

Као „остали прилози“ уз пријаву се могу доставити документи везани за решење предложеног заједничког истраживачког пројекта (табеле, графикони, дијаграми, итд.).

***РЕПУБЛИКА СРБИЈА*:** Комплетна пријава за истраживачки пројекат се мора поднети на енглеском и српском језику онлајн на адреси: <http://www.mpn.gov.rs/nauka/naucna-i-tehnoloska-saradnja-u-dunavskom-regionu/>

Пријава мора укључивати следећа документа:

* опис пројекта, који укључује циљеве и методолошки део (3 дo 5 страна A4 формата),
* кратке академске биографије за сваког учесника у пројекту из Републике Србије,
* списак релевантних публикација из последње две године,
* кратак опис партнерских институција,
* кратак опис пројектних задатака **СВИХ** учесника у пројекту,
* очекиване резултате пројекта и перспективу за даљу сарадњу.

***РЕПУБЛИКА СЛОВАЧКА*:**  Комплетна пријава за подршку пројеката у области истраживања и развоја се мора поднети на словачком и енглеском језику онлајн на адреси: [www.apvv.sk](http://www.apvv.sk) пре крајњег рока за подношење пријава. Пријава мора укључивати следеће информације:

* кратке академске биографије **за словачког** ***PI*** и списак осталих учесника у пројекту,
* списак релевантних **словачких *PI*** публикација или значајних истраживачких резултата из последњих пет година,
* опис пројекта, који укључује методолошки део (3 дo 5 страна A4 формата),
* кратак опис партнерских институција,
* кратак опис пројектних задатака **СВИХ** учесника у пројекту,
* перспективу за даљу сарадњу.

***ФРАНЦУСКА:*** Пријава се мора поднети онлајн на следећем веб сајту: <https://www.campusfrance.org/fr/phc-candidater>

**За које активности могу да се пријавим?\***

Сврха овог позива је да се подржи мобилност истраживача међу земљама учесницама како би се реализовали заједнички истраживачки пројекти. У том погледу, финансирање ће бити расположиво за посете и размене научника који спроводе заједничка истраживања.

Држава из које се истраживач упућује ће покрити путне трошкове као и трошкове смештаја и осигурања за своје истраживаче.

У Аустрији у оправданим случајевима 2,000.- EUR по пројекту може бити намењено за материјалне и/или остале трошкове везане за пројекат.

У Словачкој, у оправданим случајевима остали трошкови повезани са пројектом обезбеђени од Агенције могу се пројектовати по свакој финансијској години на минимално 100 ЕUR и тако да не прелазе 20% од укупних трошкова на пројекту.

**Модалитети финансирања\***

Финансирање ће бити доступно за максималан период од две године за **колаборативне истраживачке пројекте** који су заједнички развијени и извршени од стране истраживача из **најмање 3 земље учеснице**.

Финансирање се обезбеђује искључиво за активности у оквиру ових смерница.

***АУСТРИЈА:***

|  |  |
| --- | --- |
| ***Број земаља учесница*** | ***Максимални износ финансирања по пројекту*** |
| **3** | **11,000.-** **EUR** |
| **4** | **13,500.-** **EUR** |
| **5** | **16,000.-** **EUR** |

Оправдани трошкови:

Путни трошкови: накнада за трошкове путовања (у економској класи) ће бити извршена за истраживаче из Аустрије који путују у неку од претходно наведених земаља на основу поднетих рачуна. За путовања у трајању до седам сати за превоз користити аутобус и воз.

Трошкови смештаја: 1) PHD студенти:100.- EUR по радном дану за аустријске PHD студенте који путују у неку од претходно наведених земаља на највише 12 дана или 1,250.- EUR месечно за дуже посете у максималном трајању од 12 дана до 3 месеца.2) истраживачи: 100.- EUR по радном дану за аустријске истраживачекоји путују у неку од претходно наведених земаља на највише 14 дана или 1,400.- EUR месечно за дуже посете у максималном трајању од 14 дана до 3 месеца.

Материјални трошкови везани за пројекат: максимално 2000.- EUR по пројекту као део максималног износа одобреног буџета на основу поднетих рачуна.

***РЕПУБЛИКА ЧЕШКА*:**

|  |  |
| --- | --- |
| ***Број земаља учесница*** | ***Финансирање по пројекту*** *(финансирање по пројекту по години)* |
| ***3*** | *250 000 CZK (125 000 CZK по години)* |
| **4** | *300 000 CZK(150 000 CZK по години)* |
| **5** | *350 000 CZK (175 000 CZK по години)* |

Средства се могу обрачунати на следећи начин:

* Путни трошкови: 7 000 CZK – по путу за истраживаче из Републике Чешке који путују у неку од претходно наведених земаља (паушални износ),
* Трошкови смештаја: у складу са правилима која утврђује Министарство финансија Републике Чешке. Ова правила се могу мењати сваке године. За 2019. годину: Аустрија, до 130.- EUR; Србија до 100.- EUR; Словачка до 100.- EUR; Француска до 150.- EUR по дану за истраживаче из Републике Чешке који путују у неку од претходно наведених земаља на највише 14 дана **ИЛИ** највише 30 000.- CZK месечно за дуже посете у максималном трајању од 15 дана до 3 месеца.

***РЕПУБЛИКА СРБИЈА*:**

|  |  |
| --- | --- |
| ***Број земаља учесница*** | ***Финансирање по пројекту*** *(финансирање по пројекту по години)* |
| **3** | **7,000.- EUR** (3,500.- EUR по години) |
| **4** | **8,500.-** **EUR** (4.250,- EUR по години) |
| **5** | **9,000.- EUR** (4.500,- EUR по години) |

Средства се могу обрачунати на следећи начин:

* Накнада путних трошкова, укључујући трошкове здравственог осигурања, ће бити извршена за истраживаче из Србије који путују у неку од претходно наведених земаља на основу поднетих рачуна: до максималног износа од 400.-EUR по путовању.
* Трошкови смештаја: 100.- EUR по дану за истраживаче из Републике Србије који путују у неку од претходно наведених земаља на највише 14 дана или 1,400.- EUR месечно за дуже посете у максималном трајању од 15 дана до 3 месеца.

***РЕПУБЛИКА СЛОВАЧКА*:**

|  |  |  |
| --- | --- | --- |
| ***Број земаља учесница*** | ***Финансирање по пројекту*** *(финансирање по пројекту по години)* | |
| **3** | **10,000.-** **EUR** (5,000.- EUR по години) | |
| **4** | **12,500.-** **EUR** (6,250.- EUR по години) | |
| **5** | **15,000.-** **EUR** (7,500.- EUR по години) |

Средства се могу обрачунати на следећи начин:

* Путни трошкови за словачке истраживаче који путују на територији Словачке и партнерских земаља учесница, а који су очигледно директно повезани са пројектом.
* Трошкови смештаја: за словачке истраживаче који путују на територији Словачке и партнерских земаља учесница, који су очигледно директно повезани са пројектом.
* Трошкови боравка за словачке истраживаче
* Документовани неопходни додатни трошкови за словачке истраживаче (виза, конференцијске таксе, путно здравствено осигурање у иностранству, путарине / таксе и накнаде за паркирање које се очигледно односе на пословно путовање обухваћено пројектом, обавезно и препоручено вакцинисање, итд.)
* Остали трошкови: минимално 100 ЕУР и максимално 20% од укупних трошкова пројекта које Агенција обезбеђује у свакој финансијској години (материјал, услуге)

Детаљније информације о словачким националним правилима доступне су у консолодованој верзији јавног позива и анексима.

***ФРАНЦУСКА:***

|  |  |
| --- | --- |
| ***Број земаља учесница*** | ***Максимални износ финансирања по пројекту***  *(максимални износ финансирања по пројекту по години)* |
| **3** | **10,000.- EUR**  (5,000.- EUR по години) |
| **4** | **12,500.- EUR**  (6,250.- EUR по години) | |
| **5** | **15,000.- EUR**  (7,500.- EUR по години) | |

Финансирање се додељује на следећи начин:

* Накнада путних трошкова истраживачима из Француске који путују у неку од претходно наведених земаља ће се вршити на основу поднетих рачуна: до максималног износа од 500.- EUR по путовању,
* Трошкови смештаја и исхране: 110. EUR – паушална стопа по особи и по дану за истраживаче из Француске који путују у неку од претходно наведених земаља.

Пошто Француска учествује први пут у овом позиву, само 2-3 најбоље оцењена пројекта од стране француских експерата, биће одабрена за финансирање. Остали пројекти које је одобрила комисија за одабир пројеката могу укључивати француске партнере али ће истраживачи из Француске морати сами да сносе своје трошкове учешћа.

**Како се пријаве евалуирају?**

Након завршеног рока за подношење пријава по овом позиву који је наведен у даљем тексту, пријаве ће бити достављене признатим националним експертима из различитих области истраживања заступљених у примљеним предлозима. Ти експерти ће евалуирати сваки предлог на основу следећих критеријума:

* научна вредност предложеног истраживачког пројекта (од 0 до 25 поена)
* одрживост плана заједничког истраживања и адекватност научног метода (од 0 до 15 поена)
* компетентност, стручно знање и комплементарност научника/истраживачких тимова који учествују у пројекту (од 0 до 20 поена)
* додата вредност која се очекује да буде остварена мултилатералном истраживачком сарадњом (од 0 до 15 поена)
* потенцијал за даљу или будућу сарадњу на европском или међународном нивоу (од 0 до 15 поена)
* учешће младих (5 поена / 10 поена за Словачку) и женских (5 поена / 0 поена за Словачку) талената за истраживање (од 0 до 10 поена)

Због правних разлога, процедура евалуације у оквиру Словачке агенције за истраживање и развој (SDRA) предвиђа само евалуацију у вези са учешћем младих истраживачких талената у овој категорији.

Предлог пројекта може остварити највише 100 поена.

Након националних евалуација, заједничка листа пројеката који ће се финансирати, саставиће се кроз консултације између агенција/министарстава која спроводе Програм, а на основу резултата националних евалуација. Одабир пројеката ће бити извршен од стране агенција и министарстава који обезбеђују финансирање у земљама учесницама. Очекује се да ће резултати састанка посвећеног одабиру пројеката бити објављени вероватно до фебруара 2019. године.

**Извештавање и публикације**

**Извештавање о научним аспектима и финансијско извештавање о реализацији пројекта је обавезно.**

* Завршни научни и финансијски извешатај мора бити поднет на енглеском језику ( за словачке партнере и на словачком) од стране свих пројектних партнера надлежним националним агенцијама/министарствима најкасније 30 дана од завршетка пројекта.
* У извештају се морају навести резултати пројекатау поређењу са општим и специфичним циљевима предлога.
* У заједничким публикацијама истраживача се мора поменути да су исти реализовани уз подршку одговарајућих агенција/ минстарстава који су обезбедили финансирање.
* **Додатна обавеза за Аустрију:** кратак извештај о напретку у реализацији пројекта мора бити поднет након годину дана преко OeAD GmbH онлајн алата, што је предуслов за даље финансирање.
* **Додатна обавеза за Словачку:** кратак извештај о напретку у реализацији пројекта мора бити поднет онлајн и регуларном поштом Словачкој истраживачкој и развојној агенцији, након годину дана, што је предуслов за даље финансирање.
* **Додатна обавеза у Француској**: научни и финансијски извјештај о напретку мора бити поднет француској амбасади након годину дана (види контакте испод) као предуслов за даље финансирање.

**Интелектуална својина**

Истраживачи из сваке земље морају да предузму одговарајуће мере како би обезбедили заштиту и поделу интелектуалне својине која би могла да настане као резултат заједничких пројеката.

**Крајњи датум за подношење пријава**

Пријаве се морају поднети најкасније до **20. септембра 2019. године**. Пријаве примљене након наведеног датума неће бити разматране за финансирање.

Молимо да обратите пажњу на то да агенције/министарства која спроводе Програм, неће бити сматрана одговорним за пријаве које нису примљене. Главни истраживачи морају да воде рачуна о томе да њихови партнери за истраживање поднесу своје пријаве на време.

**Додатне информације**

|  |  |
| --- | --- |
| **За Аустрију** | **За Републику Чешку** |
| OeAD-GmbH (аустријска Агенција за међународну сарадњу у области образовања и истраживања)  Michael Glatzl-Poss Ebendorferstraße 7 A-1010 Vienna Телефон: +43 (0)1/ 53408-472 Имејл: [wtz@oead.at](mailto:wtz@oead.at), | Министарство за образовање младих и спорт  Одељење за стратешке програме и пројекте  Luděk Kos  Karmelitská 529/5  118 12 PRAHA 1  Tel.: +420 234 812 299  Имејл: ludek.kos@msmt.cz |

|  |  |
| --- | --- |
| **За Републику Србију** | **За Републику Словачку** |
| Министарство просвете, науке и технолошког развоја  Снежана Омић  Немањина 22-26  11 000 Београд  Телефон: +381 11 3616 589  Имејл: [snezana.omic@mpn.gov.rs](mailto:snezana.omic@mpn.gov.rs) | SRDA (словачка Агенција за истраживања и развој)  Одељење за међународну сарадњу  JUDr. Ing. Anna Ďurfina, PhD. et PhD.  Mýtna 23, P.O.BOX 839 04  839 04 Bratislava  Tel. +421 2 5720 4502  E-mail: [anna.durfina@apvv.sk](mailto:anna.durfina@apvv.sk) |

|  |
| --- |
| **За Републику Француску** |
| Амбасада Републике Француске у Аустрији  Одељење за научно и више образовање  Гђа. Olivia Le Boulch  Аташе за сарадњу у области научног и вишег образовања  Телефон : +43 1 90 90 89 91 30  Имејл: olivia.le-boulch@diplomatie.gouv.fr  Амбасада Републике Француске у Републици Чешкој  Гдин. Mathieu Wellhoff  Аташе за научно и више образовање  Štěpánská 35, 111 21 Praha 1  Телефон: +420 221 401 024  Имејл: Mathieu.Wellhoff@ifp.cz  Амбасада Републике Француске у Словачкој  Гдин. François-Xavier Mortreuil  Аташе за научно и више образовање  Hlavné Namestie 7 – 812 83 Bratislava  Телефон : +421 (0)259 347 750  Имелј : Francois-xavier.mortreuil@diplomatie.gouv.fr |